nibzard/narodne-novine-full-text-markdown huggingface dataset:
### NN 11/2025 (22.1.2025.), Odluka o imenovanju zamjenika županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

94

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023 dalje u tekstu: Zakon o Državnoodvjetničkom vijeću) na 40. sjednici održanoj 17. i 18. prosinca 2024., većinom glasova

odlučilo je

I. MARINA VRCAN, zamjenica općinskog državnog odvjetnika u Općinskom državnom odvjetništvu u Osijeku, raspoređena na rad u Ured za suzbijanje korupcije i organiziranog kriminaliteta, Odsjek u Osijeku i VINKO PEJIĆ, zamjenik općinskog državnog odvjetnika u Općinskom državnom odvjetništvu u Osijeku imenuju se za zamjenike županijskog državnog odvjetnika u Županijskom državnom odvjetništvu u Osijeku.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-91/2024

Zagreb, 17. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Rijeci

DRŽAVNOODVJETNIČKO VIJEĆE

100

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Aleksandre Sabol, zamjenice općinskog državnog odvjetnika u Općinskom državnom odvjetništvu u Rijeci, na 40. sjednici održanoj 17. prosinca 2024.

odlučilo je

ALEKSANDRA SABOL razrješava se dužnosti zamjenice općinskog državnog odvjetnika u Općinskom državnom odvjetništvu u Rijeci, s danom 26. ožujka 2025.

Broj: DOVO-60/2024
 Zagreb, 17. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

95

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023 dalje u tekstu: Zakon o Državnoodvjetničkom vijeću) na 40. sjednici održanoj 17. i 18. prosinca 2024., jednoglasno

odlučilo je

I. LJUBO PRKA, zamjenik općinskog državnog odvjetnika u Općinskom državnom odvjetništvu u Splitu, imenuje se za zamjenika županijskog državnog odvjetnika u Županijskom državnom odvjetništvu u Splitu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-86/2024

Zagreb, 18. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Odluka o razrješenju dužnosti zamjenika općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

101

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Mislava Matića, zamjenika općinskog državnog odvjetnika u Općinskom kaznenom državnom odvjetništvu u Zagrebu, na 40. sjednici održanoj 17. prosinca 2024.,

odlučilo je

MISLAV MATIĆ razrješava se dužnosti zamjenika općinskog državnog odvjetnika u Općinskom kaznenom državnom odvjetništvu u Zagrebu, s danom 20. siječnja 2025.

Broj: DOVO-90/2024
 Zagreb, 17. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Odluka o imenovanju zamjenika županijskog državnog odvjetnika u Županijskom državnom odvjetništvu u Dubrovniku

Državnoodvjetničko vijeće

93

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019 i 80/2022, 155/2023 dalje u tekstu: Zakon o Državnoodvjetničkom vijeću) na 40. sjednici održanoj 17. i 18. prosinca 2024. godine, jednoglasno

odlučilo je

I. DAMIR KRMEK, zamjenik općinskog državnog odvjetnika u Općinskom državnom odvjetništvu u Dubrovniku, imenuje se za zamjenika županijskog državnog odvjetnika u Županijskom državnom odvjetništvu u Dubrovniku.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-87/2024

Zagreb, 18. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Rješenje o razrješenju i imenovanju člana Upravnog vijeća Hrvatskog zavoda za zapošljavanje

VLADA REPUBLIKE HRVATSKE

89

Na temelju članka 31. stavka 4. Zakona o Vladi Republike (»Narodne novine«, br. 150/11., 119/14., 93/16., 116/18., 80/22. i 78/24.), članka 86. stavka 2. točke 4. Zakona o tržištu rada (»Narodne novine«, br. 118/18., 32/20., 18/22., 156/23. i 152/24.) i članka 19. stavka 2. točke 4. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 16. siječnja 2025. donijela

RJEŠENJE

O RAZRJEŠENJU I IMENOVANJU ČLANA UPRAVNOG VIJEĆA HRVATSKOG ZAVODA ZA ZAPOŠLJAVANJE

1. Razrješuje se MARTIN MAKARUN dužnosti člana Upravnog vijeća Hrvatskog zavoda za zapošljavanje, na koju je imenovan na prijedlog udruga nezaposlenih, zbog isteka mandata.

2. Imenuje se MARTIN MAKARUN članom Upravnog vijeća Hrvatskog zavoda za zapošljavanje, na prijedlog udruga nezaposlenih.

Klasa: 080-02/25-03/01
 Urbroj: 50301-15/07-25-2
 Zagreb, 16. siječnja 2025.

Predsjednik
 mr. sc. Andrej Plenković, v. r.
### NN 11/2025 (22.1.2025.), Rješenje o razrješenju i imenovanju predsjednika i članova Upravnog vijeća Agencije za pravni promet i posredovanje nekretninama

VLADA REPUBLIKE HRVATSKE

90

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 10. stavaka 3. i 4. Uredbe o Agenciji za pravni promet i posredovanje nekretninama (»Narodne novine«, br. 45/97., 63/97., 65/99., 132/02., 8/04., 27/08., 105/09. i 79/12.), Vlada Republike Hrvatske je na sjednici održanoj 16. siječnja 2025. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

1. Razrješuje se BRANKO BAČIĆ dužnosti predsjednika Upravnog vijeća Agencije za pravni promet i posredovanje nekretninama.

Razrješuju se dužnosti članovi Upravnog vijeća Agencije za pravni promet i posredovanje nekretninama:

– dr. sc. IVAN MALENICA

– dr. sc. MARKO PRIMORAC

– ŠIME ERLIĆ

– mr. sc. MARIJA VUČKOVIĆ.

2. Imenuje se BRANKO BAČIĆ, potpredsjednik Vlade Republike Hrvatske i ministar prostornoga uređenja, graditeljstva i državne imovine, predsjednikom Upravnog vijeća Agencije za pravni promet i posredovanje nekretninama.

Za članove Upravnog vijeća Agencije za pravni promet i posredovanje nekretninama, imenuju se, po položaju:

– DAMIR HABIJAN, ministar pravosuđa, uprave i digitalne transformacije

– ŠIME ERLIĆ, ministar regionalnoga razvoja i fondova Europske unije.

Za članove Upravnog vijeća Agencije za pravni promet i posredovanje nekretninama, imenuju se:

– STIPE ŽUPAN, državni tajnik u Ministarstvu financija

– MARINKO BELJO, državni tajnik u Ministarstvu poljoprivrede, šumarstva i ribarstva.

Klasa: 080-02/25-03/03
 Urbroj: 50301-15/07-25-2
 Zagreb, 16. siječnja 2025.

Predsjednik
 mr. sc. Andrej Plenković, v. r.
### NN 11/2025 (22.1.2025.), Odluka Ustavnog suda Republike Hrvatske broj: SuT-A-1/2025 od 21. siječnja 2025.

Ustavni sud Republike Hrvatske

92

Na temelju članka 125. alineje 9. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14.), članka 87. alineje 1. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst) i članka 43. Zakona o izboru predsjednika Republike Hrvatske (»Narodne novine« broj 22/92., 42/92. – ispravak, 71/97., 69/04., 99/04., 44/06., 24/11. i 128/14.), Ustavni sud Repub­like Hrvatske u sastavu Miroslav Šeparović, predsjednik te suci Andrej Abramović, Mato Arlović, Sanja Bezbradica Jelavić, Dražen Bošnjaković, Ante Galić, Biljana Kostadinov, Lovorka Kušan, Maša Marochini Zrinski, Rajko Mlinarić, Goran Selanec, Frane Staničić i Miroslav Šumanović, na sjednici održanoj 21. siječnja 2025., donio je

ODLUKU

I.

Na temelju Odluke o raspisivanju izbora za Predsjednika Repub­like Hrvatske, klasa: 022-03/24-04/443, urbroj: 50301-04/25-24-2 od 21. studenoga 2024. (»Narodne novine« broj 135/24.), izbori za predsjednika Republike Hrvatske održani su 29. prosinca 2024. i 12. siječnja 2025.

II.

Izbori iz točke I. ove odluke provedeni su u skladu s Ustavom Republike Hrvatske, Ustavnim zakonom o Ustavnom sudu Republike Hrvatske i Zakonom o izboru predsjednika Republike Hrvatske.

III.

Ova odluka stupa na snagu danom donošenja, a objavit će se u »Narodnim novinama«.

Broj: SuT-A-1/2025
 Zagreb, 21. siječnja 2025.

Predsjednik
 dr. sc. Miroslav Šeparović, v. r.
### NN 12/2025 (24.1.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

116

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15), ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz 28 »Danica« na križanju željezničke pruge M201 (Gyekenyes) – Državna granica – Botovo – Koprivnica – Dugo Selo u km 513+839 i nerazvrstane ceste.

II.

Ova Odluka stupa na snagu danom donošenja.

Klasa: 341-04/25-02/02

Urbroj: 387-03/04-25-02

Zagreb, 20. siječnja 2025.

Ravnatelj
 Želimir Delač, dipl. ing. el., v. r.
### NN 12/2025 (24.1.2025.), Odluka o imenovanju sutkinja Županijskog suda u Zagrebu - građanski odjel

DRŽAVNO SUDBENO VIJEĆE

104

Na temelju članka 55. stavka 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23) – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Mišela Jakšića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 30. sjednici, održanoj 7. studenoga 2024., donijelo je

ODLUKU

Za sutkinje Županijskog suda u Zagrebu – građanski odjel imenuju se:

1. VLATKA PAŠKVALIN BOŠKOVIĆ, sutkinja Općinskog građanskog suda u Zagrebu i

2. ILIJANA PETYO, sutkinja Općinskog suda u Novom Zagrebu.

Broj: IS-25/23-48
 Zagreb, 7. studenoga 2024.

Predsjednik
 Državnog sudbenog vijeća
 Darko Milković, v. r.
### NN 12/2025 (24.1.2025.), Odluka o imenovanju sutkinje Županijskog suda u Slavonskom Brodu - građanski odjel

Državno sudbeno vijeće

103

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća Eveline Čolović Tomić, Antuna Dominka, Gorana Goluže, Mišela Jakšića, Marine Paulić, Ivone Rupić, Lidije Vidjak i prof. dr. sc. Marija Vinkovića članova Vijeća, na 29. sjednici, održanoj 24. listopada 2024., donijelo je

ODLUKU

Za sutkinju Županijskog suda u Slavonskom Brodu – građanski odjel imenuje se MIRJANA ŠEBALJ MEGLAJEC, sutkinja Općinskog suda u Slavonskom Brodu.

Klasa: 711-05/24-01/06

Urbroj: 453-01/04-24-5

Zagreb, 24. listopada 2024.

Predsjednik
 Državnog sudbenog vijeća
 Darko Milković, v. r.
### NN 13/2025 (27.1.2025.), Odluka o usklađenju sredstava jamstvenog pologa za 2025. godinu

HRVATSKA AGENCIJA ZA NADZOR FINANCIJSKIH USLUGA

126

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) te primjenom odredbe članka 112. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23), Hrvatska agencija za nadzor financijskih usluga na sjednici Upravnog vijeća održanoj 22. siječnja 2025. donijela je

ODLUKU

O USKLAĐENJU SREDSTAVA JAMSTVENOG POLOGA ZA 2025. GODINU

Članak 1.

(1) Mirovinsko društvo dužno je za svakih deset tisuća članova iznad pedeset tisuća članova svih kategorija obveznih mirovinskih fondova kojima upravlja održavati jamstveni polog najmanje u vrijednosti osnovice koju čini iznos od 132.722,81 eura usklađen prema indeksu potrošačkih cijena, na temelju podataka Državnog zavoda za statistiku, pri čemu je baza za izračun 2002. godina.

(2) Državni zavod za statistiku je objavio kako su cijene dobara i usluga za osobnu potrošnju u prosincu 2024. godine, u odnosu na prosinac 2023. godine, više za 3,4 % odnosno da indeks potrošačkih cijena za 2024. godinu iznosi 103,4.

(3) Osnovica iz stavka 1. ovoga članka za 2025. godinu iznosi 238.603,80 eura.

(4) Usklađenje sredstava jamstvenog pologa prema utvrđenoj osnovici za 2025. godinu iz stavka 3. ovoga članka, mirovinsko društvo dužno je izvršiti u roku 15 dana od dana stupanja na snagu ove Odluke.

(5) Mirovinsko društvo dužno je Hrvatskoj agenciji za nadzor financijskih usluga dostaviti dokaze o stanju jamstvenog pologa i usklađenju izvršenom u skladu s ovom Odlukom.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/25-03/03
 Ubroj: 326-01-40-41-25-1
 Zagreb, 22. siječnja 2025.

Predsjednik
 Upravnog vijeća
 dr. sc. Ante Žigman, v. r.
### NN 13/2025 (27.1.2025.), Odluka o zajamčenom prinosu obveznih mirovinskih fondova za 2024. godinu

Hrvatska agencija za nadzor financijskih usluga

125

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14, 93/15, 64/18, 115/18, 58/20 i 156/23) i članka 4. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj 22. siječnja 2025. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2024. GODINU

Članak 1.

(1) Referentni prinos obveznih mirovinskih fondova kategorije A za 2024. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije A za razdoblje od prethodne tri kalendarske godine iznosi 6,969 %.

(2) Zajamčeni prinos obveznih mirovinskih fondova kategorije A za 2024. godinu utvrđen u visini referentnog prinosa za fondove kategorije A umanjenog za dvanaest postotnih bodova iznosi -5,031 %.

Članak 2.

(1) Referentni prinos obveznih mirovinskih fondova kategorije B za 2024. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 4,633 %.

(2) Zajamčeni prinos obveznih mirovinskih fondova kategorije B za 2024. godinu utvrđen u visini referentnog prinosa za fondove kategorije B umanjenog za šest postotnih bodova iznosi -1,367 %.

Članak 3.

(1) Referentni prinos obveznih mirovinskih fondova kategorije C za 2024. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije C za razdoblje od prethodne tri kalendarske godine iznosi 0,667 %.

(2) Zajamčeni prinos obveznih mirovinskih fondova kategorije C za 2024. godinu utvrđen u visini referentnog prinosa za fondove kategorije C umanjenog za tri postotna boda iznosi - 2,333 %.

Članak 4.

Ova Odluka stupa na snagu prvi dan od dana objave u »Narodnim novinama«.

Klasa: 011-01/25-03/02
 Urbroj: 326-01-40-41-25-1
 Zagreb, 22. siječnja 2025.

Predsjednik
 Upravnog vijeća
 dr. sc. Ante Žigman, v. r.
### NN 13/2025 (27.1.2025.), Odluka o osnivanju Nacionalne kontaktne točke za projekte u području kritičnih sirovina

VLADA REPUBLIKE HRVATSKE

120

Na temelju članka 30. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 9. stavkom 1. Uredbe (EU) 2024/1252 Europskog parlamenta i Vijeća od 11. travnja 2024. o uspostavi okvira za osiguravanje sigurne i održive opskrbe kritičnim sirovinama i o izmjeni uredbi (EU) br. 168/2013, (EU) 2018/858, (EU) 2018/1724 i (EU) 2019/1020 (SL L, 2024/1252, 3. 5. 2024.), Vlada Republike Hrvatske je na sjednici održanoj 24. siječnja 2025. donijela

ODLUKU

O OSNIVANJU NACIONALNE KONTAKTNE TOČKE ZA PROJEKTE U PODRUČJU KRITIČNIH SIROVINA

I.

Ovom Odlukom osniva se Nacionalna kontaktna točka za projekte u području kritičnih sirovina sa sjedištem u Ministarstvu gospodarstva.

II.

Ovom Odlukom osigurava se provedba Uredbe (EU) 2024/1252 Europskog parlamenta i Vijeća od 11. travnja 2024. o uspostavi okvira za osiguravanje sigurne i održive opskrbe kritičnim sirovinama i o izmjeni uredbi (EU) br. 168/2013, (EU) 2018/858, (EU) 2018/1724 i (EU) 2019/1020 (SL L, 2024/1252, 3. 5. 2024.).

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/24-04/504

Urbroj: 50301-05/31-25-5

Zagreb, 24. siječnja 2025.

Predsjednik
 mr. sc. Andrej Plenković, v. r.
### NN 15/2025 (29.1.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

137

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz na križanju željezničke pruge M601 Vinkovci – Vukovar u km 12+168 i nerazvrstane ceste.

II.

Ova Odluka stupa na snagu danom donošenja.

Klasa: 341-04/25-02/01

Urbroj: 387-03/04-25-03

Zagreb, 21. siječnja 2025.

Ravnatelj
 Želimir Delač, dipl. ing. el., v. r.
### NN 15/2025 (29.1.2025.), Odluka o usklađivanju svote nacionalne naknade za starije osobe od 1. siječnja 2025.

Hrvatski zavod za mirovinsko osiguranje

136

Na temelju članka 9. stavka 3. Zakona o nacionalnoj naknadi za starije osobe (»Narodne novine«, broj 62/20 i 156/23) i članka 21. točke 7. Statuta Hrvatskog zavoda za mirovinsko osiguranje (»Narodne novine«, broj 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 24. siječnja 2025., donosi

ODLUKU

O USKLAĐIVANJU SVOTE NACIONALNE NAKNADE ZA STARIJE OSOBE
 OD 1. SIJEČNJA 2025.

Članak 1.

Svota nacionalne naknade za starije osobe usklađuje se od 1. siječnja 2025. i iznosi 154,50 EUR.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2025.

Klasa: 041-01/25-02/1

Urbroj: 341-99-01/01-25-3

Zagreb, 24. siječnja 2025.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 15/2025 (29.1.2025.), Odluka o razrješenju člana i izboru članice Odbora za financije i državni proračun Hrvatskoga sabora

Hrvatski sabor

131

Na temelju članka 81. Ustava Republike Hrvatske i članaka 46. i 74. Poslovnika Hrvatskoga sabora, Hrvatski sabor na sjednici 24. siječnja 2025. donio je

ODLUKU

O RAZRJEŠENJU ČLANA I IZBORU ČLANICE ODBORA ZA FINANCIJE I DRŽAVNI PRORAČUN HRVATSKOGA SABORA

I.

Razrješuje se član Odbora za financije i državni proračun Hrvatskoga sabora KREŠIMIR ČABAJ.

II.

Za članicu Odbora za financije i državni proračun Hrvatskoga sabora bira se ANĐELKA SALOPEK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-03/1

Zagreb, 24. siječnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 15/2025 (29.1.2025.), Odluka o razrješenju i izboru predsjednika Odbora za gospodarstvo Hrvatskoga sabora

HRVATSKI SABOR

132

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 24. siječnja 2025. donio je

ODLUKU

O RAZRJEŠENJU I IZBORU PREDSJEDNIKA ODBORA ZA GOSPODARSTVO HRVATSKOGA SABORA

I.

Razrješuje se predsjednik Odbora za gospodarstvo Hrvatskoga sabora dr. sc. IGOR PETERNEL.

II.

Za predsjednika Odbora za gospodarstvo Hrvatskoga sabora bira se IVICA MESIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/83

Zagreb, 24. siječnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 15/2025 (29.1.2025.), Odluka o razrješenju i izboru člana Odbora za informiranje, informatizaciju i medije Hrvatskoga sabora

HRVATSKI SABOR

133

Na temelju članka 81. Ustava Republike Hrvatske i članaka 46. i 111. Poslovnika Hrvatskoga sabora, Hrvatski sabor na sjednici 24. siječnja 2025. donio je

ODLUKU

O RAZRJEŠENJU I IZBORU ČLANA ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Razrješuje se član Odbora za informiranje, informatizaciju i medije Hrvatskoga sabora dr. sc. IGOR PETERNEL.

II.

Za člana Odbora za informiranje, informatizaciju i medije Hrvatskoga sabora bira se KREŠIMIR AČKAR.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-03/2

Zagreb, 24. siječnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 15/2025 (29.1.2025.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

134

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor („Narodne novine“, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 24. siječnja 2025. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 28. siječnja 2025. prestaje mirovanje zastupničkog mandata zastupniku JOSIPU DABRI.

IVANA MUJKIĆ prestaje obnašati zastupničku dužnost zamjenice zastupnika 28. siječnja 2025.

Klasa: 021-05/25-01/1

Zagreb, 24. siječnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 16/2025 (31.1.2025.), Pravilnik o izmjenama i dopunama Pravilnika o paušalnom oporezivanju samostalnih djelatnosti

MINISTARSTVO FINANCIJA

149

Na temelju članka 93. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22., 114/23. i 152/24.) ministar financija donosi

PRAVILNIK

O IZMJENAMA I DOPUNAMA PRAVILNIKA O PAUŠALNOM OPOREZIVANJU SAMOSTALNIH DJELATNOSTI

Članak 1.

U Pravilniku o paušalnom oporezivanju samostalnih djelatnosti (»Narodne novine«, br. 1/20., 1/21., 156/22., 15/23. i 1/24.) u članku 3. stavku 1. iza točke 5. dodaju se točke 6. i 7. koje glase:

»6. u iznosu 7.500,00 eura što je razlika između primitka u iznosu 50.000,00 eura i porezno priznatih izdataka u visini 85%, ako porezni obveznik u poreznom razdoblju ostvaruje ukupni godišnji primitak iznad 40.000,00 eura do 50.000,00 eura

7. u iznosu 9.000,00 eura što je razlika između primitka u iznosu 60.000,00 eura i porezno priznatih izdataka u visini 85%, ako porezni obveznik u poreznom razdoblju ostvaruje ukupni godišnji primitak iznad 50.000,00 eura do 60.000,00 eura.«.

Članak 2.

U cijelom članku 4. riječi: »članaka 7.« zamjenjuju se riječima: »članka 7.«.

U stavcima 8. i 9. riječi: »iz članka 82. stavka 8. Zakona« zamjenjuju se riječima: »iz članka 82. stavaka 8. i 10. Zakona«.

Članak 3.

U cijelom članku 6. riječi: »članaka 7.« zamjenjuju se riječima: »članka 7.«.

Članak 4.

(1) Obrazac PO-SD mijenja se i sastavni je dio ovoga Pravilnika te se primjenjuje za 2025. godinu i nadalje.

(2) Odredbe Pravilnika o paušalnom oporezivanju samostalnih djelatnosti (»Narodne novine«, br. 1/20., 1/21., 156/22., 15/23. i 1/24.) i pripadajući mu propisani obrasci primjenjuju se u poreznim postupcima za 2024. godinu.

Članak 5.

Ovaj Pravilnik objavljuje se u »Narodnim novinama« i stupa na snagu dan nakon objave.

Klasa: 011-01/24-02/19
 Urbroj: 513-07-21-01-25-3
 Zagreb, 29. siječnja 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.

![](/files/_web/sluzbeni-dio/2025/133203/images/28118.jpg)

![](/files/_web/sluzbeni-dio/2025/133203/images/28110.jpg)

![](/files/_web/sluzbeni-dio/2025/133203/images/28334.jpg)
### NN 16/2025 (31.1.2025.), Pravilnik o izmjenama i dopunama Pravilnika o paušalnom oporezivanju djelatnosti iznajmljivanja i organiziranja smještaja u turizmu

MINISTARSTVO FINANCIJA

150

Na temelju članka 93. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22., 114/23. i 152/24.) ministar financija donosi

PRAVILNIK

O IZMJENAMA I DOPUNAMA PRAVILNIKA O PAUŠALNOM OPOREZIVANJU DJELATNOSTI IZNAJMLJIVANJA I ORGANIZIRANJA SMJEŠTAJA U TURIZMU

Članak 1.

U Pravilniku o paušalnom oporezivanju djelatnosti iznajmljivanja i organiziranja smještaja u turizmu (»Narodne novine«, br. 1/19., 1/20., 1/21., 156/22. i 1/24.) u članku 1. iza riječi »visinu paušalnog poreza na dohodak« dodaju se riječi: »prema indeksu turističke razvijenosti sukladno posebnom propisu«, iza riječi »utvrđivanja« briše se zarez, a riječi »stavkom 11.« zamjenjuju se riječima »stavkom 12.«.

Članak 2.

U članku 2. stavak 4. mijenja se i glasi:

»(4) Visina paušalnog poreza propisuje se u iznosu prema članku 57. stavku 4. Zakona sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu o pokazateljima za praćenje razvoja i održivosti turizma.«

Članak 3.

U članku 3. stavku 1. riječ: »naselja« zamjenjuje se riječima: »grada ili općine«.

U stavku 2. iza riječi: »prema« dodaju se riječi: »naselju ili«.

Članak 4.

U članku 4. stavku 2. riječi: »stavku 5.« zamjenjuju se riječima »stavku 6.«.

Članak 5.

U članku 5. riječi: »od 99,54 eura prema članku 30. stavku 2. Zakona o izmjenama i dopunama Zakona o porezu na dohodak (»Narodne novine«, broj 106/18)« zamjenjuju se riječima: »prema članku 57. stavku 7. Zakona sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu o pokazateljima za praćenje razvoja i održivosti turizma.«

Članak 6.

U članku 7. stavku 1. iza riječi: »iznosu je« dodaju se riječi »porezni obveznik iz članka 57. stavka 3. Zakona odnosno«.

Iza stavka 1. dodaje se stavak 2. koji glasi:

»(2) Obveznik poreza na dohodak iz stavka 1. ovoga članka je i domaćin, iznajmljivač koji ima prijavljeno prebivalište na području jedinice područne (regionalne) samouprave gdje se nalazi objekt u kojem se pruža ugostiteljska usluga smještaja u domaćinstvu u skladu s odredbama zakona kojim se uređuje ugostiteljska djelatnost.«.

Članak 7.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/24-02/17

Urbroj: 513-07-21-01-25-3

Zagreb, 29. siječnja 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.
### NN 16/2025 (31.1.2025.), Odluka o visini poreznih stopa godišnjeg poreza na dohodak Općine Čepin

Općina Čepin

155

Na temelju članaka 19.a stavka 1. Zakona o porezu na dohodak (»Narodne novine«, broj 115/16., 106/18., 121/19., 32/20., 138/20., 151/22., 114/23. i 152/24.) i članka 32. Statuta Općine Čepin (Službeni glasnik Općine Čepin«, broj 1/13., 5/13. – pročišćeni tekst, 4/16., 5/16. – pročišćeni tekst, 3/18., 5/18. – pročišćeni tekst, 4/20., 5/20. – pročišćeni tekst, 5/21. i 7/21. – pročišćeni tekst), Općinsko vijeće Općine Čepin na svojoj 34. sjednici održanoj 20. siječnja 2025. godine, donosi

ODLUKU

O VISINI POREZNIH STOPA GODIŠNJEG
 POREZA NA DOHODAK

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Općine Čepin.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20,00 %,

– viša porezna stopa 30,00 %.

Članak 3.

Ova Odluka objavit će se u »Službenom glasniku Općine Čepin« i »Narodnim novinama«, a stupa na snagu 1. veljače 2025. godine.

Klasa: 410-01/25-01/1

Urbroj: 2158-12-25-1

Čepin, 20. siječnja 2025.

Predsjednik
 Općinskog vijeća
 Robert Periša, dipl. oec. v. r.
### NN 16/2025 (31.1.2025.), Pravilnik o izmjeni Pravilnika o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave

Ministarstvo financija

145

Na temelju članka 3. stavka 3. Zakona o Poreznoj upravi (»Narodne novine«, br. 115/16., 98/19., 155/23., 152/24.), ministar financija donosi

PRAVILNIK

O IZMJENI PRAVILNIKA O UVJETIMA, OPSEGU I NAKNADI ZA OBAVLJANJE POSLOVA UTVRĐIVANJA, EVIDENTIRANJA, NADZORA, NAPLATE I OVRHE RADI NAPLATE POREZA JEDINICA LOKALNE I PODRUČNE (REGIONALNE) SAMOUPRAVE

Članak 1.

U Pravilniku o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine«, broj 1/17.) u članku 2. stavku 1. točki 1. podtočka b) mijenja se i glasi: »porez na nekretnine«.

Članak 2.

Ovaj Pravilnik objavit će se u »Narodnim novinama«, a stupa na snagu prvoga dana od dana objave u »Narodnim novinama«.

Klasa: 011-01/24-02/20

Urbroj: 513-07-21-01-25-5

Zagreb, 29. siječnja 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.
### NN 17/2025 (3.2.2025.), Zakon o izmjenama Zakona o tržištu električne energije

HRVATSKI SABOR

165

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O TRŽIŠTU ELEKTRIČNE ENERGIJE

Proglašavam Zakon o izmjenama Zakona o tržištu električne energije, koji je Hrvatski sabor donio na sjednici 24. siječnja 2025.

Klasa: 011-02/25-02/08
 Urbroj: 71-10-01/1-25-2
 Zagreb, 29. siječnja 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O TRŽIŠTU ELEKTRIČNE ENERGIJE

Članak 1.

U Zakonu o tržištu električne energije (»Narodne novine«, br. 111/21. i 83/23.) u članku 82. stavak 1. mijenja se i glasi:

»(1) Zatvoreni distribucijski sustav može steći status zatvorenog distribucijskog sustava ako lokacije iz članka 3. stavka 1. točke 120. ovoga Zakona imaju više od jednog korisnika sustava.«.

Stavak 12. mijenja se i glasi:

»(12) Korisnici zatvorenog distribucijskog sustava mogu slobodno kupovati električnu energiju od opskrbljivača po vlastitom izboru pod uvjetom da postoje potrebna obračunska mjerna mjesta.«.

Stavci 13. i 14. brišu se.

Dosadašnji stavak 15., koji postaje stavak 13., mijenja se i glasi:

»(13) Operator zatvorenog distribucijskog sustava će za svako obračunsko mjerno mjesto korisnika zatvorenog distribucijskog sustava izdavati račun koji obuhvaća naknadu za korištenje zatvorenog distribucijskog sustava, naknadu za korištenje mreže te ostale nak­nade i davanja koja su propisana energetskim i poreznim propisima vezano za korištenje zatvorenog distribucijskog sustava i korištenje mreže.«.

Dosadašnji stavci 16. do 19. postaju stavci 14. do 17.

Članak 2.

U članku 126. stavku 1. točka 34. briše se.

Dosadašnje točke 35. do 39. postaju točke 34. do 38.

Članak 3.

U članku 136. brojčana oznaka stavka ispred stavka 1. briše se.

Stavak 2. briše se.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/25-01/5
 Zagreb, 24. siječnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 19/2025 (5.2.2025.), Zaključak o prihvaćanju Akcijskog plana za unaprjeđenje financijske pismenosti potrošača za 2025. i 2026. godinu

VLADA REPUBLIKE HRVATSKE

173

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 31. siječnja 2025. donijela

ZAKLJUČAK

1. Prihvaća se Akcijski plan za unaprjeđenje financijske pismenosti potrošača za 2025. i 2026. godinu (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo financija aktom, klasa: 450-01/24-01/186, urbroj: 513-06-04-25-119, od 13. siječnja 2025.

2. Zadužuju se nositelji provedbe mjera i aktivnosti iz Akcijskog plana da u predviđenim rokovima provedu mjere i aktivnosti iz svoje nadležnosti.

3. Zadužuje se Ministarstvo financija da kao koordinator aktivnosti u području financijske pismenosti podnese izvješće Vladi Republike Hrvatske o provedbi Akcijskog plana.

4. Zadužuju se nositelji provedbe mjera i aktivnosti iz Akcijskog plana da izvijeste Ministarstvo financija o provedenim aktivnostima za proteklo izvještajno razdoblje, kao i o projekcijama aktivnosti za naredno izvještajno razdoblje (godišnje ili višegodišnje), najkasnije protekom roka od 24 mjeseca od donošenja ovoga Zaključka.

5. Zadužuje se Ministarstvo financija da o ovom Zaključku izvijesti nositelje provedbe pojedinih mjera i aktivnosti iz Akcijskog plana.

6. Zadužuje se Ministarstvo financija da Akcijski plan objavi na svojim mrežnim stranicama.

7. Ovaj Zaključak objavit će se u »Narodnim novinama«.

Klasa: 022-03/24-07/358

Urbroj: 50301-05/31-25-9

Zagreb, 31. siječnja 2025.

Predsjednik
mr. sc. Andrej Plenković, v. r.
### NN 19/2025 (5.2.2025.), Pravilnik o izmjeni i dopuni Pravilnika o odobravanju letova inozemnih zrakoplova u hrvatskom zračnom prostoru

MINISTARSTVO MORA, PROMETA I INFRASTRUKTURE

174

Na temelju članka 147. Zakona o zračnom prometu (»Narodne novine«, broj 69/09, 84/11, 54/13, 127/13 i 92/14) ministar mora, prometa i infrastrukture uz suglasnost ministra nadležnog za vanjske poslove i ministra nadležnog za poslove obrane donosi

PRAVILNIK

O IZMJENI I DOPUNI PRAVILNIKA O ODOBRAVANJU LETOVA INOZEMNIH ZRAKOPLOVA U HRVATSKOM ZRAČNOM PROSTORU

Članak 1.

U Pravilniku o odobravanju letova inozemnih zrakoplova u hrvatskom zračnom prostoru (»Narodne novine«, br. 50/17 i 138/23) u članku 15. stavku 5. iza podstavka 9. dodaje se podstavak 10. koji glasi:

»– obavljanja misije nadzora i zaštite zračnog prostora borbenim zrakoplovima država saveznica u sklopu NATO integriranog sustava protuzračne i proturaketne obrane.«

Članak 2.

Dodatak 3. mijenja se novim Dodatkom 3. koji se nalazi u prilogu ovoga Pravilnika i njegov je sastavni dio.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 343-06/24-02/1

Urbroj: 530-07-1-1-25-9

Zagreb, 27. siječnja 2025.

Ministar
Oleg Butković, v. r.

DODATAK 3.

OBRAZAC GODIŠNJEG DIPLOMATSKOG ODOBRENJA

![](/files/_web/sluzbeni-dio/2025/133207/images/5077.jpg)
### NN 19/2025 (5.2.2025.), Pravilnik o dopuni Pravilnika o općim uvjetima za korištenje mreže i opskrbu električnom energijom

Hrvatska energetska regulatorna agencija

175

Na temelju članka 59. stavka 1. Zakona o tržištu električne energije (»Narodne novine«, broj 111/21 i 83/23), Hrvatska energetska regulatorna agencija je na sjednici Upravnog vijeća održanoj 31. siječnja 2025. donijela

PRAVILNIK

O DOPUNI PRAVILNIKA O OPĆIM UVJETIMA ZA KORIŠTENJE MREŽE I OPSKRBU ELEKTRIČNOM ENERGIJOM

Članak 1.

U Pravilniku o općim uvjetima za korištenje mreže i opskrbu električnom energijom (»Narodne novine«, broj 100/22 i 134/24) u članku 6. iza stavka 4. dodaje se novi stavak 5. koji glasi:

»(5) Iznimno od stavaka 2. i 4. ovoga članka, ugovor o korištenju mreže može se sklopiti na određeno vrijeme za postrojenje za proizvodnju električne energije, i to na vrijeme trajanja pokusnog rada reguliranog propisima kojima se uređuje gradnja, ako je podnositelj zahtjeva za sklapanje ugovora o korištenju mreže ishodio pravomoćnu građevinsku dozvolu za izgradnju tog proizvodnog postrojenja.«

Dosadašnji stavci 5. do 15. postaju stavci 6. do 16.

Članak 2.

Ovaj Pravilnik o dopuni Pravilnika o općim uvjetima za korištenje mreže i opskrbu električnom energijom stupa na snagu prvoga dana od dana objave u »Narodnim novinama«.

Klasa: 391-30/23-01/3
Urbroj: 371-03-25-25
Zagreb, 31. siječnja 2025.

Zamjenik
predsjednika Upravnog vijeća
mr. sc. Željko Vrban, v. r.
### NN 19/2025 (5.2.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

176

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15), ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz u kolodvoru Dugo Selo na križanju željezničke pruge M102 Zagreb Glavni Kolodvor – Dugo Selo u km 444+802 i gradske ceste.

II.

Ova Odluka stupa na snagu danom donošenja.

Klasa: 341-04/25-02/03

Urbroj: 387-03/04-25-02

Zagreb, 30. siječnja 2025.

Ravnatelj
Želimir Delač, dipl. ing. el., v. r.
### NN 19/2025 (5.2.2025.), Odluka o izmjeni Odluke o osnivanju Nacionalnog vijeća za zaštitu na radu

VLADA REPUBLIKE HRVATSKE

172

Na temelju članka 6. stavka 3. Zakona o zaštiti na radu (»Narodne novine«, br. 71/14., 118/14. – ispravak, 94/18., 96/18. – ispravak), Vlada Republike Hrvatske je na sjednici održanoj 31. siječnja 2025. donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA ZAŠTITU NA RADU

I.

U Odluci o osnivanju Nacionalnog vijeća za zaštitu na radu (»Narodne novine«, br. 27/19. i 36/23.), u točka IV. podstavak 1. mijenja se i glasi:

»– Anita Zirdum, ovlaštena za obavljanje poslova ravnatelja Uprave za rad i zaštitu na radu u Ministarstvu rada, mirovinskoga sustava, obitelji i socijalne politike.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/26
Urbroj: 50301-15/07-25-2
Zagreb, 31. siječnja 2025.

Predsjednik
mr. sc. Andrej Plenković, v. r.
### NN 19/2025 (5.2.2025.), Odluka o izmjenama i dopunama Statuta stranke LiPO

POLITIČKE STRANKE

178

Na temelju članka 15. stavka 1. Statuta LiPO (»Narodne novine« br. 11/21), Sabor stranke LiPO na 2. izbornom saboru stranke LiPO održanom 12. prosinca 2024., donosi

ODLUKU

O IZMJENAMA I DOPUNAMA STATUTA LiPO

Članak 1.

(1) U Statutu LiPO (»Narodne novine« br. 11/21) članak 15. stavak 2. mijenja se i glasi:

»sabor stranke LiPO bira i razrješava:

– predsjednika stranke,

– zamjenika predsjednika stranke,

– četiri (4) potpredsjednika stranke,

– jedanaest (11) članova Predsjedništva,

– trideset i jednog (31) člana Glavnog odbora,

– pet (5) članova Nadzornog odbora.«

Članak 2.

(2) U članku 24. stavku 1. iza alineje 3. dodaje se nova alineja 4. koja glasi:

»– donosi opće akte (Pravilnike, Poslovnike i sl.,)«

Dosadašnje alineje 4. – 14. postaju alineje 5. – 15.

Članak 3.

(3) Članak 28. mijenja se i glasi:

»(1) Glavni odbor čine:

– predsjednik Glavnog odbora i dva (2) potpredsjednika Glavnog odbora birani sukladno stavku 2. i 3. ovog članka

– svi izabrani članovi Glavnog odbora na Saboru,

– članovi Predsjedništva stranke,

– predsjednici općinskih i gradskih odbora,

– predsjednici tematskih odbora.

(2) Predsjednika Glavnog odbora biraju između sebe izabrani članovi Glavnog odbora većinom glasova prisutnih članova na sjednici Glavnog odbora na mandat od četiri (4) godine.

(3) Dva (2) potpredsjednika Glavnog odbora biraju između sebe izabrani članovi Glavnog odbora većinom glasova prisutnih članova na sjednici Glavnog odbora na mandat od četiri (4) godine.

(4) Predsjedništvo stranke LiPO, većinom glasova svih članova Predsjedništva, na prijedlog predsjednika stranke može u sastav Glavnog odbora priključiti najviše 1/6 broja izabranih članova Glavnog odbora na Saboru.

(5) Mandat predsjednika i potpredsjednika Glavnog odbora traje od izbora članova Glavnog odbora.«

Članak 4.

(4) U članku 30. stavak 1. mijenja se i glasi:

»(1) Prvu sjednicu Glavnog odbora saziva predsjednik stranke, a sve druge sjednice Glavnog odbora saziva predsjednik Glavnog odbora ili predsjednik stranke dva puta godišnje.«

Članak 5.

(5) U članku 31. stavak 3. mijenja se i glasi:

»(3) Predsjednika Nadzornog odbora biraju između sebe izabrani članovi Nadzornog odbora većinom glasova prisutnih članova na sjednici Nadzornog odbora na mandat od četiri (4) godine.«

Iza stavka 3. dodaje se novi stavak 4. i glasi:

»(4) Mandat predsjednika Nadzornog odbora traje od izbora članova Nadzornog odbora.«

Članak 6.

(6) U članku 33. stavak 1. mijenja se i glasi:

»(1) Prvu sjednicu Nadzornog odbora saziva predsjednik stranke, a sve druge sjednice Nadzornog odbora saziva predsjednik Nadzornog odbora ili trećina članova Nadzornog odbora.«

Članak 7.

(7) Ova Odluka stupa na snagu danom donošenja, a objavit će se u »Narodnim novinama«.

Predsjednik
mr. Darko Milinović, dr. med., v. r.
### NN 21/2025 (7.2.2025.), Rješenje o razrješenju i imenovanju člana Upravnog vijeća Opće bolnice Zadar

VLADA REPUBLIKE HRVATSKE

196

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 24. siječnja 2025. donijela

RJEŠENJE

O RAZRJEŠENJU I IMENOVANJU ČLANA UPRAVNOG VIJEĆA OPĆE BOLNICE ZADAR

1. Razrješuje se DAMIR BILOGLAV, dr. med., dužnosti člana Upravnog vijeća Opće bolnice Zadar.

2. Imenuje se MARIN MALENICA članom Upravnog vijeća Opće bolnice Zadar.

Klasa: 080-02/25-03/21

Urbroj: 50301-15/28-25-2

Zagreb, 24. siječnja 2025.

Predsjednik
 mr. sc. Andrej Plenković, v. r.
### NN 21/2025 (7.2.2025.), Rješenje o razrješenju člana i imenovanju članice Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

188

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 15. stavka 2. Zakona o obnovi i razvoju Grada Vukovara (»Narodne novine«, br. 44/01., 90/05., 80/08., 38/09. i 148/13.), Vlada Republike Hrvatske je na sjednici održanoj 24. siječnja 2025. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG ODBORA FONDA ZA OBNOVU I RAZVOJ GRADA VUKOVARA

1. Razrješuje se mr. sc. DAVOR HUŠKA dužnosti člana Upravnog odbora Fonda za obnovu i razvoj Grada Vukovara, na koju je imenovan na prijedlog Ministarstva regionalnoga razvoja i fondova Europske unije.

2. Imenuje se KRISTINA BILIĆ članicom Upravnog odbora Fonda za obnovu i razvoj Grada Vukovara, na prijedlog Ministarstva regionalnoga razvoja i fondova Europske unije.

Klasa: 080-02/25-03/08

Urbroj: 50301-15/28-25-3

Zagreb, 24. siječnja 2025.

Predsjednik
 mr. sc. Andrej Plenković, v. r.
### NN 21/2025 (7.2.2025.), Rješenje o opozivu zamjenika predstavnika i imenovanju zamjenice predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

189

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članaka 6. i 7. Sporazuma o osnivanju Gospodarsko-socijalnog vijeća (»Narodne novine«, broj 106/23.), Vlada Republike Hrvatske je na sjednici održanoj 24. siječnja 2025. donijela

RJEŠENJE

O OPOZIVU ZAMJENIKA PREDSTAVNIKA I IMENOVANJU ZAMJENICE PREDSTAVNIKA VLADE REPUBLIKE HRVATSKE U
 GOSPODARSKO-SOCIJALNO VIJEĆE

1. Opoziva se DRAŽEN OPALIĆ dužnosti zamjenika predstavnika Vlade Republike Hrvatske u Gospodarsko-socijalnom vijeću.

2. Imenuje se ANITA ZIRDUM, ovlaštena za obavljanje poslova ravnatelja Uprave za rad i zaštitu na radu u Ministarstvu rada, mirovinskoga sustava, obitelji i socijalne politike, zamjenicom predstavnika Vlade Republike Hrvatske u Gospodarsko-socijalno vijeće.

Klasa: 080-02/25-03/09

Urbroj: 50301-15/28-25-2

Zagreb, 24. siječnja 2025.

Predsjednik
 mr. sc. Andrej Plenković, v. r.
### NN 21/2025 (7.2.2025.), Rješenje o razrješenju članica i imenovanju članova Upravnog vijeća Hrvatske akreditacijske agencije

VLADA REPUBLIKE HRVATSKE

187

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 6. stavaka 3. i 4. Uredbe o osnivanju Hrvatske akreditacijske agencije (»Narodne novine«, br. 158/04., 44/05. i 30/10.), Vlada Republike Hrvatske je na sjednici održanoj 24. siječnja 2025. donijela

RJEŠENJE

O RAZRJEŠENJU ČLANICA I IMENOVANJU ČLANOVA UPRAVNOG VIJEĆA HRVATSKE AKREDITACIJSKE AGENCIJE

1. Razrješuju se dužnosti članice Upravnog vijeća Hrvatske akreditacijske agencije:

– dr. sc. SANJA FRANC

– ELIZABETA KOS

– DUNJA MAZZOCCO DRVAR

– MIRA MAVER ČULJAK.

2. Za članove Upravnog vijeća Hrvatske akreditacijske agencije, imenuju se:

– ZORAN JUKIĆ

– MARINA BALAŠKO IVANČIĆ

– MIRNA MARAVIĆ

– DINKA VOREL.

Klasa: 080-02/25-03/06

Urbroj: 50301-15/07-25-2

Zagreb, 24. siječnja 2025.

Predsjednik
 mr. sc. Andrej Plenković, v. r.
### NN 21/2025 (7.2.2025.), Rješenje o razrješenju i imenovanju članice Upravnog vijeća Hrvatskoga zavoda za socijalni rad

VLADA REPUBLIKE HRVATSKE

190

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 180. stavka 2. Zakona o socijalnoj skrbi (»Narodne novine«, br. 18/22., 46/22., 119/22., 71/23. i 156/23.), Vlada Republike Hrvatske je na sjednici održanoj 24. siječnja 2025. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA HRVATSKOGA ZAVODA ZA SOCIJALNI RAD

1. Razrješuje se ANICA JEŽIĆ dužnosti članice Upravnog vijeća Hrvatskoga zavoda za socijalni rad, na koju je imenovana na prijedlog ministra rada, mirovinskoga sustava, obitelji i socijalne politike, na osobni zahtjev.

2. Imenuje se TANJA ŽAJA članicom Upravnog vijeća Hrvatskoga zavoda za socijalni rad, na prijedlog ministra rada, mirovinskoga sustava, obitelji i socijalne politike.

Klasa: 080-02/25-03/12

Urbroj: 50301-15/28-25-2

Zagreb, 24. siječnja 2025.

Predsjednik
 mr. sc. Andrej Plenković, v. r.
### NN 21/2025 (7.2.2025.), Rješenje o razrješenju člana i imenovanju članice Upravnog vijeća Kliničke bolnice Merkur

VLADA REPUBLIKE HRVATSKE

194

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 24. siječnja 2025. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA KLINIČKE BOLNICE MERKUR

1. Razrješuje se dr. sc. GORAN ROIĆ, dr. med., dužnosti člana Upravnog vijeća Kliničke bolnice Merkur.

2. Imenuje se ANKICA HRSAN, dr. med., članicom Upravnog vijeća Kliničke bolnice Merkur.

Klasa: 080-02/25-03/19

Urbroj: 50301-15/07-25-2

Zagreb, 24. siječnja 2025.

Predsjednik
 mr. sc. Andrej Plenković, v. r.